L'article 127.1 de l'Estatut d'autonomia atribueix a la Generalitat la competència exclusiva en matèria de cultura, que comprèn, en tot cas, el foment de la cultura i que inclou tant el foment, la difusió de la creació i la producció literàries que es duen a terme a Catalunya com la projecció internacional de la cultura catalana.
Així mateix, la Generalitat té competència exclusiva en matèria d'organització de la seva Administració, que inclou les diverses modalitats organitzatives i instrumentals per a l'actuació administrativa d'acord amb l'article 150 de l'Estatut d'autonomia.
Mitjançant la Llei 20/1987, de 12 de novembre, es va crear l'Entitat Autònoma Institució de les Lletres Catalanes.
Vist el temps transcorregut des de l'aprovació d'aquesta Llei i tenint en compte el desenvolupament del sector institucional de la Generalitat, ha estat necessària la seva modificació, que s'ha dut a terme per mitjà de la Llei 11/2011, de 29 de desembre, de reestructuració del sector públic per a agilitar l'activitat administrativa.
A més d'actualitzar la regulació, aquesta Llei ha evitat la coincidència de funcions amb l'Oficina de Suport a la Iniciativa Cultural, que es va crear per la Llei 7/2011, de 27 de juliol, de mesures fiscals i financeres, i que té per objecte concentrar les iniciatives de suport i foment del departament competent en matèria de cultura i de les entitats adscrites.
La Llei 20/1987, de 12 de novembre, arran de la modificació per la Llei 11/2011, de 29 de desembre, fa una remissió al Reglament per desplegar la composició de la Junta de Govern i el Consell Assessor de la Institució, així com l'atribució d'altres funcions a la Junta de Govern.
L'objecte d'aquest Decret és més ampli que el desenvolupament d'aquests aspectes, ja que realitza un desenvolupament integral de la Llei 20/1987, de 12 de novembre, d'acord amb la disposició final segona, i aprova els Estatuts de la Institució.
Aquest Decret té un article únic que aprova els Estatuts, estructurats en vint articles i dues disposicions finals.
La disposició final primera permet que la composició del Consell Assessor es pugui modificar, mitjançant una ordre del conseller o consellera competent en cultura, per tal d'adaptar-la a l'evolució de les associacions i les entitats representatives dels sectors afectats.
El capítol 1 dels Estatuts regula la naturalesa d'aquesta entitat, l'adscripció al departament competent en cultura i la seu.
Pel que fa a l'objecte i les funcions de la Institució, es remet a la seva Llei de creació, sens perjudici de la concreció de les facultats de què disposa per a la realització de les funcions.
El capítol 2 preveu els òrgans de govern de la Institució, que són la Junta de Govern, el degà o degana, el director o directora i el Consell Assessor.
La Junta de Govern és l'òrgan superior col·legiat de govern de la Institució, i els Estatuts desenvolupen les previsions legals sobre les vocalies en representació de la Generalitat i del Consell Assessor.
Aquest capítol també desenvolupa la composició del Consell Assessor en relació amb les vocalies en representació de les associacions d'escriptors, d'altres entitats culturals del sector de les lletres, del sector editorial i del llibre, dels mitjans de comunicació i d'altres sectors professionals rellevants per a la difusió de les lletres.
El capítol 3 regula el règim econòmic, patrimonial, de contractació i de personal, que és el propi d'una entitat autònoma de caràcter administratiu.
El personal és, amb caràcter general, funcionari, tret d'aquells supòsits en què la normativa de funció pública permet contractar personal laboral a l'Administració de la Generalitat.
Finalment, el capítol 4 regula el règim d'impugnació dels actes administratius de la Institució així com el contracte programa, el qual ha d'articular les relacions entre la Institució i el departament competent en cultura i que s'ha de sotmetre a l'aprovació del Govern.
Per tot això, de conformitat amb l'article 26.e) de la Llei 13/2008, de 5 de novembre, de la presidència de la Generalitat i del Govern, i la disposició final segona de la Llei 20/1987, de 12 de novembre, de creació de l'Entitat Autònoma Institució de les Lletres Catalanes;
A proposta del conseller de Cultura, d'acord amb el dictamen de la Comissió Jurídica Assessora, i d'acord amb el Govern,
S'aproven els Estatuts de la Institució de les Lletres Catalanes, que s'insereixen a continuació.
Habilitació al conseller o consellera
S'habilita la persona titular del departament competent en matèria de cultura per, mitjançant una ordre, a proposta de la Junta de Govern de la Institució de les Lletres Catalanes i escoltat el Consell Assessor, modificar o ampliar les vocalies del Consell Assessor previstes a l'article 11.1 dels Estatuts, per adaptar-les a l'evolució de les entitats representatives dels àmbits que s'hi esmenten, d'acord amb l'article 9 de la Llei 20/1987, de 12 de novembre, de creació de l'Entitat Autònoma Institució de les Lletres Catalanes.
Aquest Decret entra en vigor l'1 de gener de 2013.
de la Institució de les Lletres Catalanes
La Institució de les Lletres Catalanes és una entitat autònoma de caràcter administratiu amb personalitat jurídica i patrimoni propi i plena capacitat d'obrar per al compliment de les seves finalitats.
La Institució es regeix per la Llei 20/1987, de 12 de novembre, de creació de l'Entitat Autònoma Institució de les Lletres Catalanes, per aquests Estatuts i per la legislació general sobre entitats autònomes que li és aplicable.
La Institució de les Lletres Catalanes s'adscriu al departament competent en matèria de cultura.
La Institució de les Lletres Catalanes té la seu a la ciutat de Barcelona, sens perjudici de l'establiment de dependències en els àmbits territorials que determini la Junta de Govern per tal d'assolir els objectius de la Institució d'acord amb el que estableix el contracte programa previst a l'article 20.
L'objecte i les funcions de la Institució de les Lletres Catalanes són els establerts als articles 2 i 3 de la Llei 20/1987, de 12 de novembre, de creació de l'Entitat Autònoma Institució de les Lletres Catalanes.
Per al compliment de les seves funcions la Institució pot:
a) Adquirir, posseir, reivindicar, gravar o alienar tota classe de béns i drets, concertar crèdits, establir contractes, executar i explotar obres i serveis, interposar recursos i accions judicials i extrajudicials i, en general, realitzar tots els actes jurídics que siguin necessaris per a la consecució dels objectius de la Institució, d'acord amb aquests Estatuts i el contracte programa.
b) Establir convenis amb entitats públiques i privades.
c) Desenvolupar programes d'actuació exercint d'agent col·lectiu de les lletres catalanes.
d) Organitzar activitats o esdeveniments i promoure iniciatives que contribueixin a l'assoliment dels seus objectius.
La Institució de les Lletres Catalanes es regeix pels òrgans següents:
La Junta de Govern és integrada per setze membres, d'acord amb la composició següent:
a) Presidència, que correspon al degà o la degana de la Institució.
b) Vicepresidència, que correspon al director o la directora de la Institució.
c) Set vocalies en representació de la Generalitat:
Quatre persones representants del departament competent en matèria de cultura.
Una persona representant del departament competent en matèria d'ense-nya-ment.
Una persona representant de l'Institut Ramon Llull.
Una persona representant de la Corporació Catalana de Mitjans Audiovisuals.
d) Set vocalies en representació del Consell Assessor, nomenades entre els seus membres, a proposta del Consell Assessor.
A més a més, hi ha d'haver un secretari o secretària, que assisteix a les reunions amb dret a veu però sense vot, designat pel director o directora entre el personal de la Institució.
Les vocalies de la Junta de Govern són nomenades per la persona titular del departament competent en matèria de cultura, a proposta, si escau, del departament, de l'entitat que representen o del Consell Assessor en el cas de l'apartat 2.d).
Poden assistir a les reunions de la Junta de Govern experts en les matèries concretes que s'hi tractin per tal de prestar assessorament tècnic.
a) Aprovar les línies bàsiques d'actuació de la Institució.
b) Aprovar la proposta de contracte programa que s'ha de formalitzar amb el departament competent en matèria de cultura.
c) Aprovar l'avantprojecte de pressupost anual i elevar-lo al conseller o consellera del departament competent en matèria de cultura.
d) Aprovar els comptes anuals i la liquidació del pressupost de l'exercici precedent.
e) Aprovar el programa d'actuació, d'inversions i de finançament de l'exercici següent, d'acord amb el contracte programa.
f) Aprovar el Reglament de règim interior, un cop escoltat el Consell Assessor.
h) Proposar la contractació de personal i aprovar la plantilla de personal.
i) Aprovar els preus dels serveis que presta la Institució.
j) Aprovar els contractes d'un import superior al 5% del pressupost de la Institució i els que impliquen una despesa pluriennal de caràcter no recurrent, sens perjudici de l'aprovació pel Govern.
k) Proposar al departament competent en matèria de cultura, quan escaigui, les operacions d'endeutament, la prestació d'avals i les operacions de crèdit i de finançament de tresoreria perquè, d'acord amb la normativa vigent, s'elevin al Govern per a la seva aprovació.
l) Proposar a l'Oficina de Suport a la Iniciativa Cultural les bases reguladores i les convocatòries d'ajuts a la promoció de les lletres catalanes, d'acord amb l'article 79.a) de la Llei 7/2011, del 27 de juliol, de mesures fiscals i financeres.
m) Aprovar els informes preceptius sobre els projectes de bases i les convocatòries d'ajuts al foment del fet literari abans que les aprovi l'Oficina de Suport a la Iniciativa Cultural.
n) Aprovar els informes justificatius sobre les sol·licituds d'ajuts exclosos de concurrència pública per a la promoció de les lletres catalanes previstos en l'article 4.4 dels Estatuts de l'Oficina de Suport a la Iniciativa Cultural, aprovats pel Decret 7/2012, de 10 de gener.
o) Proposar a la persona titular del departament competent en matèria de cultura el nomenament d'una persona representant de la Institució al Consell d'Administració de l'Oficina de Suport a la Iniciativa Cultural.
p) Proposar a la persona titular del departament competent en matèria de cultura el nomenament de les persones representants de la Institució a les comissions de valoració dels ajuts a la promoció de les lletres catalanes de l'Oficina de Suport a la Iniciativa Cultural, d'acord amb l'article 3.2.b) de la Llei 20/1987, de 12 de novembre, de creació de l'Entitat Autònoma Institució de les Lletres Catalanes, i l'article 10.2 dels Estatuts de l'Oficina de Suport a la Iniciativa Cultural, aprovats pel Decret 7/2012, de 10 de gener.
q) Aprovar i fer pública l'auditoria biennal sobre la repercussió cultural i el retorn social de les subvencions concedides en l'àmbit de la promoció de les lletres catalanes, un cop escoltat el Consell Assessor.
r) Aprovar el dictamen sobre la presència pública de la literatura i el reconeixement social de les lletres catalanes, un cop escoltat el Consell Assessor, i elevar-lo anualment a la persona titular del departament competent en matèria de cultura i una vegada cada legislatura, com a mínim, al Parlament.
s) Aprovar l'establiment de dependències de la Institució, d'acord amb l'article 3.
El degà o degana de la Institució de les Lletres Catalanes ha de ser un escriptor o escriptora en llengua catalana de reconegut prestigi nomenat pel president o presidenta de la Generalitat a proposta del conseller o consellera del departament competent en matèria de cultura, un cop escoltat el Consell Assessor.
a) Exercir l'alta representació de la Institució.
b) Convocar, presidir i moderar les reunions de la Junta de Govern i dirimir, amb el seu vot de qualitat, els empats que es produeixin en les votacions.
c) Donar el vistiplau a les actes de les reunions de la Junta de Govern.
El degà o degana és nomenat per un període de tres anys.
L'exercici de les seves funcions no comporta l'ocupació de cap lloc de treball.
Les funcions del secretari o secretària són:
a) Estendre acta de les sessions de la Junta de Govern i del Consell Assessor així com custodiar les actes.
b) Estendre certificats dels acords de la Junta de Govern i del Consell Assessor.
c) Autoritzar amb la seva firma les actes i les certificacions dels acords.
Règim de sessions de la Junta de Govern
La Junta de Govern es reuneix amb caràcter ordinari un mínim de deu vegades l'any i, amb caràcter extraordinari, tantes vegades com sigui necessari.
La Junta de Govern és convocada per la presidència, a iniciativa pròpia o quan ho sol·licitin un nombre mínim de cinc membres.
En tot allò que no preveuen aquests Estatuts s'aplica supletòriament la normativa sobre el funcionament dels òrgans col·legiats de l'Administració de la Generalitat.
El Consell Assessor té la composició següent:
a) Presidència: la persona titular del departament competent en matèria de cultura.
b) Vicepresidència: el degà o degana.
c) Vocalies en representació de les associacions d'escriptors:
Tres representants de l'Associació d'Escriptors en Llengua Catalana.
Dues persones representants del PEN Català.
Una persona representant de l'Associació Internacional de Llengua i Literatura Catalanes.
Una persona representant de l'Associació Col·legial d'Escriptors de Catalunya.
Una persona representant de l'Associació de Joves Escriptors en Llengua Catalana.
Una persona representant de Guionistes Associats de Catalunya.
Una persona representant dels traductors literaris, a proposta conjunta de l'As-sociació d'Escriptors en Llengua Catalana, el PEN Català i l'Associació Col·legial d'Escriptors de Catalunya.
d) Vocalies en representació d'altres entitats acadèmiques i culturals del sector de les lletres:
Una persona representant de l'Institut d'Estudis Catalans.
Una persona representant de l'entitat Llull Federació d'Entitats Culturals dels Països Catalans.
Una persona representant de l'associació Espais Escrits.
Xarxa de Patrimoni Literari Català.
Una persona representant de la Coordinadora d'Estudis Universitaris de Filologia Catalana.
e) Vocalies en representació del sector editorial i del llibre, dels mitjans de comunicació i d'altres sectors professionals rellevants per a la difusió de les lletres:
Dues persones representants de l'Associació d'Editors en Llengua Catalana.
Una persona representant del Gremi d'Editors de Catalunya.
Una persona representant del Gremi de Llibreters de Catalunya.
Una persona representant del Consell Català del Llibre Infantil i Juvenil.
Una persona representant del Col·legi Oficial de Bibliotecaris-Documentalistes de Catalunya.
Una persona representant del Col·legi de Periodistes de Catalunya.
f) L'anterior persona que n'hagi estat degana.
g) Tres personalitats eminents del sector de les lletres catalanes, nomenades a proposta del Consell Assessor per un període de tres anys renovable per tres més.
A més a més, hi ha d'haver un secretari o secretària, que serà la mateixa persona que exerceix aquest càrrec a la Junta de Govern.
Assisteix amb dret a veu i sense vot.
Correspon a la persona titular del departament competent en matèria de cultura el nomenament de les vocalies del Consell Assessor, a proposta dels organismes als quals representen o a proposta del Consell Assessor en el cas de l'apartat 1.g).
Funcions i funcionament del Consell Assessor
El Consell Assessor és l'òrgan consultiu de la Institució de les Lletres Catalanes i té les funcions següents:
a) Emetre la seva opinió sobre les qüestions que li són sotmeses pel degà o degana, pel director o directora i per la Junta de Govern.
b) Proposar les accions que consideri convenients per complir millor els objectius de la Institució.
El Consell Assessor ha de ser escoltat preceptivament abans de l'aprovació dels documents següents:
a) El programa d'actuació, d'inversions i de finançament.
c) L'auditoria biennal sobre la repercussió cultural i el retorn social de les subvencions concedides en l'àmbit de la promoció de les lletres catalanes.
d) El dictamen sobre la presència pública de la literatura i el reconeixement social de les lletres catalanes.
El Consell Assessor també ha de ser escoltat preceptivament abans del nomenament del degà o degana i del director o directora de la Institució.
El funcionament del Consell Assessor es regeix per aquests Estatuts, pel que prevegi el Reglament de règim interior i, supletòriament, per la normativa sobre funcionament dels òrgans col·legiats de l'Administració de la Generalitat.
El director o directora de la Institució de les Lletres Catalanes, amb rang orgànic de director o directora general, és nomenat pel Govern a proposta de la persona titular del departament competent en matèria de cultura, un cop escoltat el Consell Assessor.
a) Proposar les línies bàsiques d'actuació de la Institució i el programa d'actuació, d'inversions i de finançament, d'acord amb el contracte programa.
b) Elaborar l'avantprojecte de pressupostos i la proposta de comptes anuals, de liquidació del pressupost i de la plantilla de personal.
c) Executar els acords de la Junta de Govern.
d) Dirigir, coordinar i supervisar tots els serveis de la Institució.
e) Exercir l'administració dels béns i els fons que la Institució té adscrits.
f) Aprovar les despeses i ordenar els pagaments.
g) Exercir la direcció del personal; subscriure i acordar l'extinció dels contractes del personal laboral; impulsar l'elaboració i aplicació d'un pla d'igualtat d'oportunitats de dones i homes respecte del personal.
h) Representar judicialment i extrajudicialment la Institució en les actuacions pròpies de la seva administració.
i) Subscriure convenis, concerts i contractes públics o privats i vigilar-ne el compliment i l'execució.
j) Vetllar per la millora i la qualitat dels procediments i mètodes de treball i per la introducció de les innovacions tecnològiques.
k) Dur a terme les contractacions necessàries per al funcionament de la Institució, sens perjudici del que preveu l'article 7.j).
l) Coordinar l'elaboració dels documents que hagi d'examinar o aprovar la Junta de Govern.
m) Qualsevol altra que sigui necessària per a la direcció de la Institució i les que li delegui la Junta de Govern.
Règim econòmic, patrimonial, de contractació i de personal
Els recursos econòmics de la Institució són constituïts per:
a) Les assignacions corresponents a aquesta entitat autònoma consignades en les lleis de pressupostos de la Generalitat.
b) Els ingressos derivats de la gestió i l'explotació dels seus béns i serveis.
c) Els fruits, les rendes o els interessos dels seus béns patrimonials.
d) Les subvencions, les donacions, les herències, els llegats i qualsevol altra aportació que li concedeixin persones o entitats públiques i privades.
El pressupost de la Institució és anual i únic, i es regeix per la normativa reguladora de les finances públiques i les successives lleis de pressupostos.
La Institució gaudeix de les exempcions i els beneficis fiscals que corresponen a la Generalitat.
La Institució de les Lletres Catalanes està sotmesa al control de la Intervenció de la Generalitat d'acord amb el que estableix la normativa reguladora de les finances públiques.
La Institució de les Lletres Catalanes, per complir les seves funcions, disposa dels béns i els drets que li adscrigui l'Administració de la Generalitat, i és titular del patrimoni propi integrat pels béns i els drets que adquireixi per qualsevol títol.
Els béns adscrits a la Institució conserven la qualificació jurídica originària, sense que l'adscripció impliqui transmissió del domini públic ni desafectació.
El règim patrimonial de la Institució se subjecta a la normativa reguladora del patrimoni de l'Administració de la Generalitat.
La contractació de la Institució ha de garantir els principis de publicitat i de lliure concurrència i es regeix per la legislació aplicable a la contractació de les entitats de la seva naturalesa.
L'òrgan de contractació és el director o directora, sens perjudici de les competències atribuïdes a la Junta de Govern en l'article 7.j).
El director o directora nomena les persones membres de les meses de contractació i n'exerceix la presidència.
Les meses han de tenir un mínim de tres vocalies i un secretari o secretària.
Entre les vocalies hi ha d'haver:
a) Una persona de l'assessoria jurídica del departament competent en matèria de cultura.
b) Una persona en representació de la Intervenció de la Generalitat.
El personal de la Institució de les Lletres Catalanes és funcionari.
Excepcionalment, i sempre que les funcions a exercir no comportin l'exercici de potestats públiques, es pot contractar personal en règim laboral, d'acord amb la normativa de la funció pública de l'Administració de la Generalitat i el Conveni col·lectiu del personal laboral de la Generalitat de Catalunya vigent.
Són aplicables al personal al servei de la Institució la normativa reguladora de la funció pública de l'Administració de la Generalitat i el seu règim d'incompatibilitats.
Règim d'impugnació dels actes i contracte programa
Els actes administratius dictats pels òrgans de la Institució poden ser objecte de recurs d'alçada davant la persona titular del departament competent en matèria de cultura, tret d'aquells supòsits en què la normativa estableix que l'acte exhaureix la via administrativa o que s'hi pot interposar un recurs especial.
Les reclamacions prèvies a les vies jurisdiccionals civil i laboral s'han d'adreçar a la Junta de Govern, a qui correspon resoldre-les.
Les relacions de la Institució amb el departament competent en matèria de cultura s'articulen mitjançant un contracte programa, que ha d'aprovar el Govern.
El contracte programa ha d'incloure, com a mínim:
a) Els objectius estratègics i operatius de la Institució.
c) Els resultats esperats i la metodologia d'execució del pla d'actuació.
d) Els indicadors d'eficàcia, d'eficiència i de qualitat en el compliment dels seus objectius.
e) Les aportacions de l'Administració de la Generalitat, els mecanismes de vinculació d'aquests recursos al compliment dels objectius i el sistema per avaluar aquest compliment.
f) Les funcions i la composició d'una comissió de seguiment de l'execució del contracte.
h) Qualsevol altre aspecte que sigui necessari per al compliment dels seus objectius o que determini la normativa.
El contracte programa s'ha d'ajustar als objectius i les prioritats que estableix el Programa marc de cultura a què fa referència la disposició addicional de la Llei 6/2008, del 13 de maig, del Consell Nacional de la Cultura i de les Arts.
El contracte programa ha de tenir una vigència de, com a mínim, tres exercicis.
El control de resultats de gestió de la Institució s'ha d'efectuar amb caràcter anual per mitjà de la comissió de seguiment que ha de preveure el contracte programa.
El departament competent en matèria de cultura ha de tenir accés permanent als sistemes d'informació de la Institució, tot respectant la normativa vigent en matèria de protecció de dades de caràcter personal.